PMIndiaData/PMIndiaSum huggingface dataset:
પ્રધાનમંત્રીએ અમલદારશાહીમાંકનિષ્ઠ-વરિષ્ઠની વિચારસરણીથી ઉપર ઉઠી એક સાથે કામ કરવા માટે આહ્વાન કર્યું

પ્રધાનમંત્રી નરેન્દ્ર મોદીએ ગુજરાતના કેવડિયા ખાતે 94મા નાગરિક સેવા ફાઉન્ડેશન કોર્સના 430 તાલિમાર્થી અધિકારીઓ સાથે ચર્ચા કરી હતી જેનું આયોજન કાર્મિક અને તાલિમ વિભાગ તથા લાલ બહાદુર શાસ્ત્રી રાષ્ટ્રીય પ્રશાસન અકાદમી, મસૂરીના સંયુક્ત ઉપક્રમે કરવામાં આવ્યું હતું. પ્રધાનમંત્રીને આ પ્રકારના પ્રથમ એવા એક સપ્તાહના અનોખા કોમ્પ્રિહેન્સિવ ફાઉન્ડેશન કોર્સના આરંભ (શરૂઆત) પ્રસંગે ટૂંકી માહિતી આપવામાં આવી હતી. જીવંત ચર્ચા સત્ર દરમિયાન, તાલિમાર્થીઓએ થીમ આધારિત 5 ક્ષેત્રો– કૃષિ અને ગ્રામીણ સશક્તીકરણ, આરોગ્ય સંભાળ અને સુધારા તથા નીતિનું ઘડતર; સાતત્યપૂર્ણ ગ્રામીણ વ્યવસ્થાપન તકનિકો, સમાવેશી શહેરીકરણ અને શિક્ષણના ભવિષ્ય પર પ્રેઝન્ટેશન આપવામાં આપ્યું હતું. વર્લ્ડ બેંકના ચેરમેન શ્રી ડેવિડ માલપાસ, પ્રધાનમંત્રીના અગ્રસચિવ, કેબિનેટ સચિવ, ઇન્સ્ટિટ્યુટ ઑફ ફ્યૂચર એન્ડ યુનિવર્સિટી ઑફ ડાયવર્સિટીના વિદ્વાનો અને વિશ્લેષકો દ્વારા હાથ ધરવામાં આવેલા પ્રસંગોચિત વિષયોના વિવિધ સત્રોની મુખ્ય બાબતો વિશે પણ પ્રધાનમંત્રીને ટૂંકી માહિતી આપવામાં આવી હતી. બાદમાં યોજાયેલા પારસ્પરિક ચર્ચાપૂર્ણ સત્રમાં પ્રધાનમંત્રીએ નોંધ્યું હતું કે, સરદાર વલ્લભભાઇ પટેલની જન્મજંયતી,31 ઓક્ટોબરના રોજ આ કોર્સનું આયોજન ખરેખર ખૂબ જ મૂલ્યવાન છે કારણ કે, તેમને ભારતીય નાગરિક સેવાઓના પિતામહ માનવામાં આવે છે. તેમણે જણાવ્યું હતું કે, “ભારતીય નાગરિક સેવા સરદાર પટેલની ખૂબ ઋણી છે. અહીં કેવડિયા ખાતે, જ્યાં 'સ્ટેચ્યૂ ઑફ યુનિટી' છે, તે આપણા માટે પ્રેરણાસ્રોત બની શકે છે અને દેશ માટે આપણામાં કંઇક કરી છુટવાનો જુસ્સો લાવે છે. ચાલો ભારતને પાંચ ટ્રિલિયન ડોલરનું અર્થતંત્ર બનાવવાની દિશામાં સાથે મળીને કામ કરીએ.” પ્રધાનમંત્રીએ આરંભ ફાઉન્ડેશન કોર્સને એવો અનોખો ભવિષ્ય કેન્દ્રિત કોર્સ ગણાવ્યો હતો જેમાં વહિવટી તંત્રમાં ધરમૂળથી પરિવર્તન લાવવાનું સામર્થ્ય છે. “આરંભ કોર્સ, રાષ્ટ્ર કેન્દ્રી અને ભવિષ્ય કેન્દ્રી છે. તેનાથી વહિવટી તંત્રમાં ધરમૂળથી પરિવર્તનની શરૂઆત થશેઅને લોકો સંગ્રહખોરી પર કામ કરવાનું બંધ કરશે. તેના બદલે, લોકો સાથે મળીને વ્યાપક અભિગમથી કામ કરશે.” તાલિમાર્થીઓને કોઇપણ બાબત જોવાનો દૃષ્ટિકોણ બદલાવા માટે પ્રોત્સાહિત કરતા તેમણે જણાવ્યું હતું કે, કેટલીક વખત પરિભાષામાં પરિવર્તન લાવવાથી પણ પરિપ્રેક્ષ્યમાં પરિવર્તન આવે છે. “ચાલો આપણે કોઇપણ બાબતો પર કામ કરવાની શૈલીમાં પરિવર્તન લાવીએ. કેટલીક વખત પરિભાષામાં પરિવર્તન પણ મદદરૂપ થાય છે. જુના જમાનામાં, લોકો પછાત જિલ્લા કહેતા હતા. આજે આપણે તેને મહત્વાકાંક્ષી જિલ્લાઓ કહીએ છીએ. શા માટે કોઇપણ પોસ્ટિંગને સજારૂપ ગણવી જોઇએ?શા માટે તેને એક અવસરનાં રૂપમાં ન જોવી જોઇએ?” તાલિમાર્થી અધિકારીઓએ દર્શાવેલી પ્રતિબદ્ધતા અને તેમના નવા વિચારોને બિરદાવતા પ્રધાનમંત્રીએ આશાવાદ વ્યક્ત કર્યો હતો કે, વૈશ્વિક શ્રેષ્ઠ પ્રથાઓ અને તકનિકો પર આ અનોખા તાલિમ કોર્સ થકી તેમને મળતું એક્સપોઝર (ખુલ્લાપણું, સ્વતંત્રપણે વિચારવાની ક્ષમતા) ચોક્કસપણે તેમની કારકિર્દીમાં નીતિઓના ઘડતર અને જાહેર વહિવટમાં લાભદાયી પુરવાર થશે. તેમણે જણાવ્યું હતું કે,“સરકારી પ્રણાલીમાંથી કનિષ્ઠ-વરિષ્ઠ અને પદાનુક્રમના વિચારોથી પર થઇને કાર્ય કરવું જોઇએ. પદાનુંક્રમની વિચારસરણીથી આપણી પ્રણાલીનેકોઇ મદદ મળતી નથી. આપણે જે પણ હોઇએ, આપણે જ્યાં પણ હોઇએ, આપણે સાથે મળીને રાષ્ટ્ર માટે કામ કરવાનું છે.”
પ્રધાનમંત્રીએ ગુજરાતના પૂર્વ મંત્રી શ્રી દેવાણંદભાઈ સોલંકીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ગુજરાતના પૂર્વ મંત્રી શ્રી દેવાણંદભાઈ સોલંકીના નિધન પર શોક વ્યક્ત કર્યો છે. પ્રધાનમંત્રીએ એક ટ્વીટમાં કહ્યું, ‘ગુજરાતના પૂર્વ મંત્રી શ્રી દેવાણંદભાઈ સોલંકીના નિધન પર વ્યથિત છું. તેમનું સામાજિક યોગદાન હંમેશા યાદ કરવામાં આવશે. દિવંગત આત્માની શાંતિ માટે પ્રાર્થના કરું છું અને શોકસંતપ્ત પરિવાર પ્રત્યે મારી સંવેદનાઓ. ઓમ શાંતિ’
મંત્રીમંડળે રાષ્ટ્રીય સફાઈ કર્મચારીઓ આયોગનો કાર્યકાળ 31.૩.2019થી આગળ ત્રણ વર્ષ માટે વધારવા મંજૂરી આપી

કેન્દ્રીય મંત્રીમંડળે રાષ્ટ્રીય સફાઈ કર્મચારી આયોગ (એનસીએસકે)નો કાર્યકાળ 31.૩.2019થી વધુ ૩ વર્ષ માટે વધારવા મંજૂરી આપી દીધી છે. મુખ્ય વિશેષતાઓ: એનસીએસકેની સ્થાપના વર્ષ 1993માં એનસીએસકે કાયદા 1993ની જોગવાઈઓ અનુસાર શરૂઆતમાં ૩1.૩.1997 સુધીના સમયગાળા માટે કરવામાં આવી હતી. ત્યારબાદ કાયદાની વૈધતા શરૂઆતમાં 31.૩.2002 સુધી અને ત્યારબાદ 29.2.2004 સુધી વધારવામાં આવી હતી. એનસીએસકે 29.2.2004થી સ્થગિત થઇ ગયો હતો. ત્યાર બાદ એનસીએસકેનો સમયગાળો સમયાન્તરે બિન-બંધારણીય સંસ્થા તરીકે વધારવામાં આવ્યો હતો. વર્તમાન કમીશનનો સમયગાળો 31.૩.2019 સુધીનો હતો. મુખ્ય અસરો: આ પ્રસ્તાવના મુખ્ય લાભાર્થીઓ સફાઈ કર્મચારીઓ અને દેશમાં હાથ વડે સફાઈ કરવાનું કામ કરતા લોકો હશે કારણ કે એનસીએસકે તેમના કલ્યાણ અને ઉત્થાન માટે કાર્ય કરશે. એમએસ કાયદા સર્વે અંતર્ગત ઓળખી કાઢવામાં આવેલ મેલું ઉપાડનારાઓની સંખ્યા 31.01.2019ના રોજ 14226 હતી અને નિતી આયોગના આદેશ અનુસાર સામાજિક ન્યાય અને અધિકારીતા મંત્રાલય અંતર્ગત નેશનલ સર્વે અંતર્ગત 31.01.2019ના રોજ આ સંખ્યા 31128 હતી. પાર્શ્વભૂમિકા: એનસીએસકેના સફાઈ કર્મચારીઓના કલ્યાણ, સફાઈ કર્મચારીઓના વર્તમાન કલ્યાણ કાર્યક્રમોનો અભ્યાસ અને મૂલ્યાંકન, વિશેષ ફરિયાદને લગતા કેસોની તપાસ વગેરેના સંબંધમાં સરકારને પોતાની ભલામણો આપે છે. મેલું ઉપાડવાનું કામ કરનાર તરીકે રોજગારી અને તેમના પુનર્વસન કાયદાની જોગવાઈઓ અનુસાર એનસીએસકેને કાયદાના અમલીકરણની દેખરેખ રાખવાનું, કેન્દ્ર અને રાજ્ય સરકારોને તેના અસરકારક અમલીકરણની સલાહ આપવી અને આ કાયદાની જોગવાઈઓના ઉલ્લંઘન અને અમલીકરણ ન થવાની બાબતમાં મળેલ ફરિયાદોની તપાસ કરવાનું કાર્ય સોંપવામાં આવ્યું છે. જો કે સરકારે સફાઈ કર્મચારીઓના ઉત્થાન માટે અનેક પગલાઓ લીધા છે, તેમ છતાં તેમના દ્વારા સામાજિક આર્થિક અને શૈક્ષણિક સ્તર પર જે ભેદભાવ સહન કરવો પડ્યો છે તે હજુ સુધી પૂરો નથી થયો. વધુમાં દેશમાં મેલું ઉપાડવાની પ્રથા હજુ પણ પ્રચલિત છે અને તેની સંપૂર્ણ નાબૂદી એ સરકારની સૌથી ટોચની પ્રાથમિકતાઓમાંની એક છે. આથી સરકારને લાગે છે કે સફાઈ કર્મચારીઓના કલ્યાણ માટે સરકારના વિભિન્ન દખલગીરીઓ અને પહેલો પર દેખરેખ રાખવાની જરૂર છે જેથી કરીને દેશમાં સફાઈ કરવાની પ્રથાને સંપૂર્ણ રીતે દૂર કરવાના લક્ષ્યાંકને પ્રાપ્ત કરી શકાય. આથી મંત્રીમંડળે રાષ્ટ્રીય સફાઈ કર્મચારી કમીશન (એનસીએસકે)ના કાર્યકાળને 31.૩.2019થી આગળ વધુ ત્રણ વર્ષ માટે લંબાવવાના વર્તમાન પ્રસ્તાવને મંજૂરી આપી દીધી છે.
PMએ વર્ષ 2020 અને 2021 માટે નારી શક્તિ પુરસ્કાર વિજેતાઓ સાથે વાતચીત કરી

પ્રધાનમંત્રી શ્રી નરેન્દ્ર મોદીએ આજે લોક કલ્યાણ માર્ગ ખાતે વર્ષ 2020 અને 2021 માટે નારી શક્તિ પુરસ્કાર વિજેતાઓ સાથે એક ઇન્ટરેક્ટિવ સત્ર યોજ્યું હતું. આ વાર્તાલાપ મહિલા સશક્તીકરણની દિશામાં પ્રધાનમંત્રી દ્વારા કરવામાં આવતા સતત પ્રયાસોનો બીજો પુરાવો હતો. પુરસ્કાર વિજેતાઓ દ્વારા કરવામાં આવેલ જબરદસ્ત કાર્યની પ્રશંસા કરતા પ્રધાનમંત્રીએ કહ્યું કે તેઓ સમાજ તેમજ દેશ માટે યોગદાન આપી રહ્યા છે. તેમણે કહ્યું કે તેમના કામમાં સેવાની ભાવના છે, પરંતુ તેમના કામમાં જે સ્પષ્ટ દેખાય છે તે નવીનતા છે. તેમણે કહ્યું કે હવે એવું કોઈ ક્ષેત્ર નથી જ્યાં મહિલાઓએ પોતાની ઓળખ ન બનાવી હોય અને દેશને ગૌરવ અપાવ્યું ન હોય. પ્રધાનમંત્રીએ જણાવ્યું હતું કે સરકાર મહિલાઓની ક્ષમતાને સાકાર કરવા માટે કામ કરવા માટે પ્રતિબદ્ધ છે અને એવી નીતિઓ ઘડી રહી છે જેના દ્વારા આવી સંભાવનાઓને ઓળખી શકાય. તેમણે કહ્યું કે એ સુનિશ્ચિત કરવું જરૂરી છે કે તમામ મહિલાઓ પારિવારિક સ્તરે નિર્ણય લેવાની પ્રક્રિયાનો ભાગ બને, જે તેમના આર્થિક સશક્તિકરણના પરિણામે શક્ય બનશે. પ્રધાનમંત્રીએ આઝાદી કા અમૃત મહોત્સવની ઉજવણી દરમિયાન 'સબકા પ્રયાસ' પર સરકારના ધ્યાન વિશે વાત કરી હતી. તેમણે એમ પણ કહ્યું કે વોકલ ફોર લોકલની જેમ સરકારના પ્રયાસોની સફળતા મહિલાઓના યોગદાન પર નિર્ભર છે. પુરસ્કાર વિજેતાઓએ તેમને એક પ્લેટફોર્મ આપવા બદલ પ્રધાનમંત્રીનો આભાર માન્યો જ્યાં તેઓ દેશના ટોચના નેતૃત્વ દ્વારા સાંભળવામાં આવે છે. તેમણે કહ્યું કે પ્રધાનમંત્રીને મળવા અને તેમની સાથે વાતચીત કરવાની તક મળવી એ તેમના માટે એક સ્વપ્ન સાકાર થવા સમાન છે. તેમણે સરકારની પહેલની પ્રશંસા કરી જે તેમના પ્રયાસોમાં મોટી મદદ કરી રહી છે. તેમણે તેમની અત્યાર સુધીની સફર અને તેમણે કરેલા કામ વિશે વિસ્તારપૂર્વક જણાવ્યું. તેમણે તેમના કાર્યક્ષેત્ર અંગે ઘણા ઈનપુટ્સ અને સૂચનો પણ આપ્યા.
ભારત અને બ્રિક્સ દેશો- બ્રાઝિલ, રશિયા, ચીન અને સાઉથ આફ્રિકા વચ્ચે કર બાબતો માટે MOCને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના વડપણ હેઠળ મળેલી કેન્દ્રિય કેબિનેટે ભારત અને બ્રાઝિલ,, રશિયન ફેડરેશન, ચીન તથા સાઉથ આફ્રિકા જેવા બ્રિક્સના દેશના રેવન્યુ સત્તાવાળા સાથે કર બાબતો અંગેના સમજૂતી સહકાર કરાર પર હસ્તાક્ષરની મંજૂરી આપી હતી. હેતુ : આ  પર હસ્તાક્ષર કરવાનો નિર્ણય લીધો હતો.
પ્રધાનમંત્રીએ કૃષિ ક્ષેત્રમાં કેન્દ્રીય બજેટ 2022ની સકારાત્મક અસર અંગે વેબિનારને સંબોધન કર્યું

પ્રધાનમંત્રી શ્રી નરેન્દ્ર મોદીએ કૃષિ ક્ષેત્રમાં કેન્દ્રીય બજેટ 2022 ની સકારાત્મક અસર અંગે વેબિનારને સંબોધન કર્યું. તેમણે બજેટ કૃષિ ક્ષેત્રને મજબૂત કરવામાં ફાળો આપશે તે રીતે ચર્ચા કરી. વેબિનાર ‘સ્માર્ટ એગ્રીકલ્ચર’- અમલીકરણ માટેની વ્યૂહરચનાઓ પર કેન્દ્રીત હતું. આ પ્રસંગે સંબંધિત કેન્દ્રીય મંત્રીઓ, રાજ્ય સરકારોના પ્રતિનિધિઓ, ઉદ્યોગ અને શિક્ષણવિદ્દોના પ્રતિનિધિઓ અને વિવિધ કૃષિ વિજ્ઞાન કેન્દ્રોના ખેડૂતો ઉપસ્થિત રહ્યા હતા શરૂઆતમાં, પ્રધાનમંત્રીએ
પ્રધાનમંત્રીએ સેમિકોન ઈન્ડિયા કોન્ફરન્સ 2022નું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ સેમિકોન ઈન્ડિયા કોન્ફરન્સ 2022નું ઉદ્ઘાટન કર્યું અને આજે ઉદ્ઘાટન સત્રમાં વીડિયો કોન્ફરન્સિંગ દ્વારા તેમની ટિપ્પણીઓ શેર કરી. કેન્દ્રીય મંત્રીઓ, સેમિકન્ડક્ટર ઉદ્યોગના નેતાઓ, રોકાણકારો, શિક્ષણવિદો અને રાજદ્વારી કોર્પ્સના સભ્યો આ પ્રસંગે ઉપસ્થિત હતા. શરૂઆતમાં, પ્રધાનમંત્રીએ સૌનું સ્વાગત કર્યું અને ભારતમાં આ પરિષદ થઈ રહી છે તે અંગે ખુશી વ્યક્ત કરી. તેમણે આજના વિશ્વમાં સેમિકન્ડક્ટર્સની મહત્વપૂર્ણ ભૂમિકાને રેખાંકિત કરી અને કહ્યું કે “ભારતને વૈશ્વિક સેમિકન્ડક્ટર સપ્લાય ચેઈન્સમાં મુખ્ય ભાગીદારોમાંના એક તરીકે સ્થાપિત કરવાનો અમારો સામૂહિક ઉદ્દેશ્ય છે. અમે હાઇટેક, ઉચ્ચ ગુણવત્તા અને ઉચ્ચ વિશ્વસનીયતાના સિદ્ધાંતના આધારે આ દિશામાં કામ કરવા માગીએ છીએ. પ્રધાનમંત્રીએ સેમિકન્ડક્ટર ટેક્નોલોજી માટે ભારત આકર્ષક રોકાણ સ્થળ હોવાના છ કારણોને રેખાંકિત કર્યા હતા. પ્રથમ, ભારત 1.3 અબજથી વધુ ભારતીયોને જોડવા માટે ડિજિટલ ઈન્ફ્રાસ્ટ્રક્ચરનું નિર્માણ કરી રહ્યું છે. નાણાકીય સમાવેશ, બેન્કિંગ અને ડિજિટલ પેમેન્ટ ક્રાંતિના ક્ષેત્રમાં ભારતે તાજેતરમાં જે પ્રગતિ કરી છે તેનું વર્ણન કરતા પ્રધાનમંત્રીએ કહ્યું હતું કે "અમે આરોગ્ય અને કલ્યાણથી લઈને સમાવેશ અને સશક્તિકરણ સુધી શાસનના તમામ ક્ષેત્રોમાં જીવનને બદલવા માટે ડિજિટલ તકનીકનો ઉપયોગ કરી રહ્યા છીએ." બીજું, પ્રધાનમંત્રીએજણાવ્યું હતું કે, 5
પ્રધાનમંત્રી શ્રી નરેન્દ્ર મોદી અને મોરિશિયસના પ્રધાનમંત્રી શ્રી પ્રવિંદ જગન્નાથ સંયુક્ત રીતે મોરિશિયસના નવા સુપ્રીમ કોર્ટના ભવનનું ઉદ્ઘાટન કરશે.

પ્રધાનમંત્રી શ્રી નરેન્દ્ર મોદી અને મોરિશિયસના પ્રધાનમંત્રી શ્રી પ્રવિંદ જગન્નાથ ગુરુવાર 30 જુલાઈ, 2020ના રોજ મોરિશિયસના નવા સુપ્રીમ કોર્ટના ભવનનું સંયુક્ત રીતે ઉદ્ઘાટન કરશે. મોરિશિયસના ન્યાયતંત્રના વરિષ્ઠ સભ્યો અને બંને દેશોના અન્ય મહાનુભાવોની ઉપસ્થિતિમાં વીડિયો-કોન્ફરન્સના માધ્યમથી ઉદ્ઘાટન કરવામાં આવશે. આ ભવનનું નિર્માણ ભારતીય અનુદાન સહાયથી કરવામાં આવ્યું છે અને આ મોરિશિયસની રાજધાની પોર્ટ લ્યુઇસ શહેરની અંદર ભારતીય અનુદાન સહાયથી નિર્મિત પહેલો ઇન્ફ્રાસ્ટ્રક્ચર પ્રોજેક્ટ હશે. નવું સુપ્રીમ કોર્ટ ભવન પ્રોજેક્ટ એ 2016માં ભારત સરકાર દ્વારા મોરિશિયસ સુધી વિસ્તૃત 353 મિલિયન અમેરિકી ડોલરના ‘વિશેષ આર્થિક પેકેજ’ હેઠળ અમલમાં મૂકવામાં આવેલા પાંચ પ્રોજેક્ટમાંનો એક છે. આ પ્રોજેક્ટ નિર્ધારિત સમયની અંદર અને અપેક્ષિત ખર્ચથી ઓછા ખર્ચે પૂર્ણ કરવામાં આવ્યો છે. આ ભવન 4700 ચો.મી.થી વધુ વિસ્તારમાં ફેલાયેલું છે જેમાં 10થી વધુ માળ અને આશરે 25,000 ચોરસ મીટર વિસ્તાર છે. આ ભવનમાં થર્મલ અને સાઉન્ડ ઇન્સ્યુલેશન અને ઉચ્ચ ઉર્જા કાર્યક્ષમતા પર ધ્યાન કેન્દ્રિત કરીને આધુનિક ડિઝાઇન અને પર્યાવરણીય સુવિધાઓનો ઉપયોગ કરવામાં આવ્યો છે. આ નવું ભવન મોરિશિયસ સુપ્રીમ કોર્ટના તમામ વિભાગ અને કચેરીઓને એક મકાનમાં લાવશે જે તેની કાર્યક્ષમતામાં સુધારો કરશે. ઓક્ટોબર 2019માં પ્રધાનમંત્રી મોદી અને મોરિશિયસના પ્રધાનમંત્રીએ ખાસ આર્થિક પેકેજ હેઠળ નિર્મિત મેટ્રો એક્સપ્રેસ પ્રોજેક્ટના ફેઝ -
પ્રધાનમંત્રીએ જાણીતા હાસ્ય કલાકાર રાજુ શ્રીવાસ્તવના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા હાસ્ય કલાકાર રાજુ શ્રીવાસ્તવના નિધન પર શોક વ્યક્ત કર્યો છે. પ્રધાનમંત્રીએ ટ્વીટ કર્યું; “રાજુ શ્રીવાસ્તવે આપણા જીવનને હાસ્ય, રમૂજ અને હકારાત્મકતાથી ઉજ્જવળ બનાવ્યું. તે બહુ જલ્દી આપણને છોડીને ચાલ્યા ગયા છે પરંતુ વર્ષોથી તેમના સમૃદ્ધ કાર્યને કારણે તેઓ અસંખ્ય લોકોના હૃદયમાં જીવતા રહેશે. તેમનું નિધન દુઃખદ છે. તેમના પરિવાર અને પ્રશંસકો પ્રત્યે સંવેદના. ઓમ શાંતિ.”
પ્રધાનમંત્રીએ સ્વર્ગસ્થ રામ વિલાસ પાસવાનજીને તેમની જન્મજયંતિ નિમિત્તે યાદ કર્યા

પ્રધાનમંત્રી શ્રી નરેન્દ્ર મોદીએ સ્વર્ગસ્થ રામ વિલાસ પાસવાનજીને તેમની જન્મજયંતિ નિમિત્તે યાદ કર્યા અને કહ્યું કે તેઓ ભારતના સૌથી અનુભવી સંસદસભ્યો અને સંચાલકોમાંના એક હતા. એક ટવીટમાં પ્રધાનમંત્રીએ કહ્યું, "આજે મારા મિત્ર સ્વર્ગસ્થ રામ વિલાસ પાસવાનજીની જન્મજયંતિ છે. હું તેમની ઉપસ્થિતિને ખૂબ જ યાદ કરું છું. તેઓ ભારતના અનુભવી સંસદસભ્ય અને સંચાલકોમાંના એક હતા. જાહેર સેવા અને સશક્તિકરણમાં તેમનું યોગદાન સમાજના નબળા વર્ગને હંમેશાં યાદ રહેશે."
પ્રધાનમંત્રીએ શ્રી પ્રકાશ સિંહ બાદલના સારા સ્વાસ્થ્ય અને ઝડપથી સ્વસ્થ થવાની પ્રાર્થના કરી

પ્રધાનમંત્રી શ્રી નરેન્દ્ર મોદીએ વરિષ્ઠ નેતા શ્રી પ્રકાશ સિંહ બાદલના સારા સ્વાસ્થ્ય અને ઝડપથી સ્વસ્થ થવાની કામના કરી. પ્રધાનમંત્રીએ ટ્વીટ કર્યું: "શ્રી પ્રકાશ સિંહ બાદલજીના સારા સ્વાસ્થ્ય અને ઝડપથી સાજા થવા માટે પ્રાર્થના."
પીએમઓઈન્ડિયા વેબસાઈટ બહુભાષીય બની

પ્રધાનમંત્રી શ્રી નરેન્દ્ર મોદીની સત્તાવાર વેબસાઈટ www.pmindia.gov.in હવે બહુભાષીય બની છે. હવે આ વેબસાઈટ અંગ્રેજી અને હિન્દી ઉપરાંત છ ભાષાઓમાં ઉપલબ્ધ બની શકશે – બંગાળી, ગુજરાતી, મલયાલમ, મરાઠી, તમિલ અને તેલુગુ. વેબસાઈટનું વિમોચન આજે વિદેશી બાબતોના મંત્રી શ્રીમતી સુષ્મા સ્વરાજે કર્યું હતું. મંત્રીએ આ પ્રસંગે જણાવ્યું હતું કે આ પહેલ, પ્રધાનમંત્રી શ્રી નરેન્દ્ર મોદીના લોકો સુધી પહોંચવાના તેમજ તેમની સાથે તેમની પોતાની ભાષામાં વાતચીત કરવાના હાથ ધરાયેલા પ્રયત્નોના ભાગરૂપે છે. તેમણે આશા વ્યક્ત કરી હતી કે આ પગલું પ્રધાનમંત્રી અને દેશના તમામ હિસ્સાઓના લોકો વચ્ચે તેમના કલ્યાણ અને વિકાસને લગતા મુદ્દાઓ અંગે સંવાદ વધારશે. મંત્રીએ વધુમાં જણાવ્યું હતું કે વેબસાઈટની અન્ય પ્રાદેશિક ભાષામાં આવૃત્તિઓ તબક્કાવાર રીતે ઉપલબ્ધ બનશે. છ પ્રાદેશિક ભાષાની વેબસાઈટસ નીચેની લિન્ક્સ પરથી એક્સેસ કરી શકાશે : બંગાળી : www.pmindia.gov.in/bn ગુજરાતી :www.pmindia.gov.in/gu મરાઠી : www.pmindia.gov.in/mr મલયાલમ : www.pmindia.gov.in/ml તમિલ : www.pmindia.gov.in/ta તેલુગુ : www.pmindia.gov.in/te
પ્રધાનમંત્રી ચીન અને મ્યાનમારની મુલાકાતે જશે (3થી 7 સપ્ટેમ્બર, 2017)

પ્રજાસત્તાક ચીનના પ્રમુખના આમંત્રણ પર પ્રધાનમંત્રી શ્રી નરેન્દ્ર મોદી ચીનના ફુજિયાન પ્રાંતમાં ઝિયામેનની 3 સપ્ટેમ્બરથી 5 સપ્ટેમ્બર, 2017 દરમિયાન મુલાકાત લેશે અને નવમા બ્રિક્સ શિખર સંમેલનમાં હાજરી આપશે. આ મુલાકાત દરમિયાન પ્રધાનમંત્રી પ્રજાસત્તાક ગણરાજ્ય મ્યાનમારના રાષ્ટ્રપતિ મહામહિમ યુ હતિન ક્યાવના આમંત્રણ પર 5થી 7 સપ્ટેમ્બર, 2017 દરમિયાન મ્યાનમારની મુલાકાત લેશે. આ પ્રધાનમંત્રી મોદીની મ્યાનમારની પ્રથમ દ્વિપક્ષીય સત્તાવાર મુલાકાત હશે. આ મુલાકાતમાં પ્રધાનમંત્રી મ્યાનમારના સ્ટેટ કાઉન્સેલર ડાઉ આંગ સાન સૂ કી સાથે પારસ્પરિક હિતના મુદ્દાઓ પર ચર્ચાવિચારણા કરશે અને રાષ્ટ્રપતિ યુ હતિન ક્યાવને પણ મળશે. પ્રધાનમંત્રી મ્યાનમારની રાજધાની નાએપ્યીડો ઉપરાંત યાંગૂન (રંગૂન) અને બાગનની મુલાકાત પણ લેશે.
પ્રધાનમંત્રીની ચીન અને મ્યાન્મારની આગામી મુલાકાત

પ્રધાનમંત્રી શ્રી નરેન્દ્ર મોદી 3થી 5 સપ્ટેમ્બર, 2017 સુધી ચીનમાં ઝિયામેનમાં 9મી બ્રિક્સ સમિટમાં હાજરી આપશે. પ્રધાનમંત્રી 5થી 7 સપ્ટેમ્બર, 2017 સુધી મ્યાન્મારની સત્તાવાર મુલાકાત પણ લેશે. પ્રધાનમંત્રીએ તેમના ફેસબુક એકાઉન્ટમાં શ્રેણીબદ્ધ પોસ્ટ કરીને આ મુલાકાત અંગે જાણકારી આપી હતી. તેમણે કહ્યું હતું કેઃ “હું 3થી 5 સપ્ટેમ્બર, 2017 સુધી 9મી બ્રિક્સ સમિટ માટે ચીનમાં ઝિયામેનની મુલાકાત લઇશ. ભારતને ગયા વર્ષે ઓક્ટોબરમાં ગોવામાં આયોજિત આઠમી સમિટનું યજમાન બનવાની તક સાંપડી હતી. હું ગોવા સમિટના પરિણામો પર વિવિધ મુદ્દાઓને આગળ વધારવા આતુર છું. હું ફળદાયક ચર્ચાવિચારણા અને હકારાત્મક પરિણામો માટે પણ આતુર છું, જે ચીનની અધ્યક્ષતામાં મજબૂત બ્રિક્સ પાર્ટનરશિપના એજન્ડાને ટેકો આપશે. અમે તમામ પાંચ દેશોના ઉદ્યોગના દિગ્ગજોનું પ્રતિનિધિત્વ ધરાવતી બ્રિક્સ કાઉન્સિલ સાથે પણ ચર્ચાવિચારણા કરીશું. ઉપરાંત હું 5મી સપ્ટેમ્બરના રોજ રાષ્ટ્રપતિ ઝી જિનપિંગ દ્વારા આયોજિત ઇમર્જિંગ માર્કેટ્સ એન્ડ ડેવલપિંગ કન્ટ્રીઝ ડાયલોગમાં બ્રિક્સના ભાગીદાર સહિત અન્ય નવ દેશોના નેતાઓ સાથે પણ ચર્ચા કરવા આતુર છું. મને સમિટ દરમિયાન વિવિધ દેશોના નેતાઓ સાથે દ્વિપક્ષીય ચર્ચા કરવાની તક મળશે. ભારત બ્રિક્સની ભૂમિકા અતિ મહત્વપૂર્ણ છે. બ્રિક્સે પ્રગતિ અને શાંતિ માટે તેની ભાગીદારીના બીજા દાયકાની શરૂઆત કરી છે. બ્રિક્સએ વૈશ્વિક પડકારોનું સમાધાન કરવા તથા વૈશ્વિક શાંતિ અને સુરક્ષા જાળવવા નોંધપાત્ર પ્રદાન કર્યું છે. હું રિપબ્લિક ઓફ ધ યુનિયન ઓફ મ્યાન્મારના રાષ્ટ્રપતિ મહામહિમ યુ હતિન ક્યોના આમંત્રણ પર 5થી 7 સપ્ટેમ્બર, 2017 સુધી મ્યાન્મારની મુલાકાત લઇશ. મેં અગાઉ વર્ષ 2014માં આસિયાન-ઇન્ડિયા સમિટ માટે આ સુંદર દેશની મુલાકાત લીધી હતી, પણ મ્યાન્મારની આ મારી પ્રથમ દ્વિપક્ષીય મુલાકાત હશે. હું રાષ્ટ્રપતિ યુ હતિન ક્યો તેમજ સ્ટેટ કાઉન્સેલર, વિદેશ મંત્રી અને પ્રેસિડન્ટ ઓફિસના મંત્રી હર એક્સલન્સી ડાઉ આંગ સાન સુ કીને મળવા આતુર છું. મને વર્ષ 2016માં બંને મહાનુભાવોને તેમની ભારતની મુલાકાત દરમિયાન મળવાની અને તેમની ચર્ચા કરવાની તક મળી હતી. આ મુલાકાત દરમિયાન અમે અમારા દ્વિપક્ષીય સંબંધોમાં વિકાસની સમીક્ષા કરીશું, ખાસ કરીને મ્યાન્મારમાં ભારતે હાથ ધરેલી વિકાસ સહકાર અને સામાજિક-આર્થિક સહાયના વિસ્તૃત કાર્યક્રમની તથા નવા ક્ષેત્રોમાં સહકાર સ્થાપિત કરવાની શક્યતા ચકાસીશું, જેમાં અમે સંયુક્તપણે કામ કરી શકીએ. અમે સુરક્ષા અને આતંકવાદનો સામનો કરવા, વેપાર અને રોકાણ, કૌશલ્ય વિકાસ, માળખાગત સુવિધા અને ઊર્જા તથા સંસ્કૃતિ પર અમારા વિસ્તૃત સહકારને મજબૂત કરવાનો પણ વિચાર કરીશું. હું પ્રસિદ્ધ સાંસ્કૃતિક શહેર બાગાનની મુલાકાત લેવા પણ આતુર છું, જ્યાં ભારતીય પુરાતત્વ વિભાગે આનંદ મંદિરના જીર્ણોદ્ધાર પર જબરદસ્ત કામ કર્યું છે અને જ્યાં તે ગયા વર્ષના ધરતીકંપમાં નુકસાન પામેલા અનેક પગોડા અને ભીંતચિત્ર પર સમારકામ હાથ ધરશે. યાંગોનમાં મારો પ્રવાસ પૂર્ણ થશે, જ્યાં હું ભારત અને મ્યાન્મારના સહિયારી સંસ્કૃતિનું પ્રતીક સમાન વિવિધ ઐતિહાસિક સ્થળોની મુલાકાત લેવા આતુર છું. હું મ્યાન્મારના ભારતીય મૂળના સમુદાયને મળવા અને તેમની સાથે વાત કરવા પણ આતુર છું, જેમના મૂળિયા એક સદીથી વધારે ઊંડા છે. મને ખાતરી છે કે આ મુલાકાત ભારત-મ્યાન્મારના સંબંધમાં નવું ઉજ્જવળ પ્રકરણ શરૂ થશે તથા અમારી સરકારો, અમારા વ્યાવસાયિક સમુદાયો વચ્ચે અને બંને દેશોના નાગરિક સ્તરે ગાઢ સહકાર માટે યોજના બનાવવામાં મદદરૂપ થશે.”
પ્રધાનમંત્રીએ મહાત્મા ફુલેને તેમની જન્મજયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ મહાત્મા ફુલેને તેમની જન્મજયંતી પર શ્રદ્ધાંજલિ અર્પણ કરી. પ્રધાનમંત્રીએ કહ્યું “હું મહાત્મા ફુલેની જયંતી પર તેમને નમન કરું છું. સામાજિક સુધાર, મહિલા સશક્તિકરણ અને શિક્ષણ પ્રત્યે તેમના નિઃસ્વાર્થ પ્રયાસોનો પરિવર્તનકારી પ્રભાવ પડયો હતો.”
ગાંધીનગરમાં ગિફ્ટ સિટી ખાતે IFSCAના વડામથક ખાતે મૂહૂર્ત સમારંભ દરમિયાન પ્રધાનમંત્રીના સંબોધનનો મૂળપાઠ

નમસ્કાર કાર્યક્રમમાં ઉપસ્થિત ગુજરાતના મુખ્યમંત્રી શ્રીમાન ભૂપેન્દ્રભાઈ, કેન્દ્રીય નાણાં મંત્રી શ્રીમતી નિર્મલાજી. મંત્રીમંડળના મારા અન્ય સાથીઓ, બિઝનેસ જગતના તમામ ગણમાન્ય સાથીઓ, અહીં ઉપસ્થિત તમામ મહાનુભાવો, દેવીઓ અને સજ્જનો. આજે ભારતના વધતા આર્થિક સામર્થ્ય, ભારતના વધતા ટેકનિક સામર્થ્ય અને ભારત પર વિશ્વનો વધી રહેલો ભરોસો આ દિવસ અત્યંત મહત્વપૂર્ણ છે, એક ખાસ દિવસ છે. એવા સમયે જ્યારે ભારત પોતાના સ્વતંત્રતાનો અમૃત મહોત્સવ મનાવી રહ્યો છે, આધુનિક બની રહેલા ભારતના નવા સંસ્થાન અને નવી વ્યવસ્થાઓ ભારતનું ગૌરવ વધારી રહી છે. આજે ગિફ્ટ સિટીમાં ઇન્ટરનેશનલ ફાઇનાન્સ સર્વિસ સેન્ટર ઓથોરિટી –
પ્રધાનમંત્રી ચિતૌરા સરોવરના મહારાજા સુહેલદેવ સ્મારક અને વિકાસ કાર્યોનો શિલાન્યાસ કરશે

પ્રધાનમંત્રી શ્રી નરેન્દ્ર મોદી વીડિયો કોન્ફરન્સિંગના માધ્યમથી મહારાજા સુહેલદેવ સ્મારક અને 16 ફેબ્રુઆરી, 2021ના રોજ ચિતૌરા સરોવરના વિકાસ કાર્યનો શિલાન્યાસ કરશે. ઉત્તરપ્રદેશના બહરાઈચના કાર્યક્રમમાં મહારાજા સુહેલદેવની જયંતી મનાવવામાં આવશે. યુપીના મુખ્યમંત્રી શ્રી યોગી આદિત્યનાથ પણ આ પ્રસંગે ઉપસ્થિત રહેશે. પૂર્ણ પરિયોજનામાં મહારાજા સુહેલદેવની એક અશ્વારોહી પ્રતિમાની સ્થાપના અને કાફેટેરિયા, ગેસ્ટ હાઉસ અને બાળકો માટેના પાર્ક જેવી વિવિધ પર્યટક સુવિધાઓનો વિકાસ સામેલ હશે. દેશ માટે મહારાજા સુહેલદેવનું સમર્પણ અને સેવા સૌ કોઈ માટે પ્રેરણાનો સ્ત્રોત છે અને આ સ્મારક સ્થળના વિકાસની સાથે, દેશ મહારાજા સુહેલદેવની વીર ગાથાથી વધુ ઉત્તમ રીતે પરિચિત થઈ શકશે. આ સ્થળની પ્રવાસન ક્ષમતાઓમાં વધારો કરશે.
પ્રધાનમંત્રીએ ગુજરાતી કવિ દાદુદાન ગઢવીના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ગુજરાતી ભાષાના પ્રખ્યાત કવિ પદ્મશ્રી દાદુદાન ગઢવીના નિધન અંગે શોક વ્યક્ત કર્યો હતો. શ્રી મોદીએ એક ટ્વીટમાં કહ્યું હતું કે કવિ દાદુ બાપુનું લોકસાહિત્યના ક્ષેત્રમાં યોગદાન હંમેશા યાદગાર રહેશે. પ્રધાનમંત્રીએ કહ્યું, ‘ઈશ્વર તેમના આત્માને શાંતિ અર્પે.’
પ્રધાનમંત્રીએ મહારાષ્ટ્રના લોકોને તેમના સ્થાપના દિવસ પ્રસંગે શુભકામનાઓ આપી

પ્રધાનમંત્રી શ્રી નરેન્દ્ર મોદીએ મહારાષ્ટ્રવાસીઓને એમના રાજ્ય દિવસના અવસરે શુભકામના પાઠવી છે. પ્રધાનમંત્રીએ કહ્યું કે “મહારાષ્ટ્રના સ્થાપના દિવસે મારી દરેક મહારાષ્ટ્રવાસી ભાઈ બહેનોને શુભકામના છે, ભારતના વિકાસમાં મહારાષ્ટ્રનું મહત્વપૂર્ણ યોગદાન છે,આવનાર વર્ષોમાં રાજ્યની પ્રગતિ અને સમૃદ્ધિમાટે પ્રાર્થના કરું છું,જય મહારાષ્ટ્ર.”
પ્રધાનમંત્રી શ્રીએ મોરબીમાં પરિસ્થિતિની સમીક્ષા કરવા ઉચ્ચ સ્તરીય બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ આજે વહેલી સવારે ગાંધીનગરના રાજભવન ખાતે મોરબીની સ્થિતિની સમીક્ષા કરવા માટે એક ઉચ્ચ સ્તરીય બેઠકની અધ્યક્ષતા કરી હતી. પ્રધાનમંત્રી શ્રીને મોરબીમાં દુર્ભાગ્યપૂર્ણ દુર્ઘટના બની ત્યારથી ચાલી રહેલી બચાવ અને રાહત કામગીરી વિશે માહિતી આપવામાં આવી હતી. દુર્ઘટનાને લગતા તમામ પાસાઓ પર ચર્ચા કરવામાં આવી હતી. પ્રધાનમંત્રીએ ફરી એકવાર અસરગ્રસ્તોને શક્ય તમામ સહાય મળે તે સુનિશ્ચિત કરવા પર ભાર મૂક્યો હતો. ઉચ્ચ સ્તરીય બેઠકમાં
લોકસભામાં રાષ્ટ્રપતિના અભિભાષણ પર આભાર પ્રસ્તાવ પર પ્રધાનમંત્રીનો ઉત્તર

પ્રધાનમંત્રી શ્રી નરેન્દ્ર મોદીએ આજે લોકસભામાં રાષ્ટ્રપતિના સંબોધન પર આભાર પ્રસ્તાવનો જવાબ આપ્યો હતો. તેમણે ગૃહના વિવિધ સભ્યોનો ચર્ચામાં ઉત્સાહપૂર્વક ભાગ લેવા અને ઉપયોગી મુદ્દાઓ વહેંચવા બદલ આભાર માન્યો હતો. જનશક્તિ અતિ વિશિષ્ટ તાકાત છે તેવો અભિપ્રાય વ્યક્ત કરીને પ્રધાનમંત્રીએ કહ્યું હતું કે, જનશક્તિના બળે ગરીબ કુટુંબમાં જન્મેલ એક વ્યક્તિ ભારત દેશના પ્રધાનમંત્રી બની શકે છે. પ્રધાનમંત્રીએ કહ્યું હતું કે, તેમના જેવા અનેક લોકો છે, જેમને સ્વતંત્રતા સંગ્રામ દરમિયાન દેશ માટે શહીદ થવાની તક મળી નથી, પણ આઝાદ ભારતમાં જન્મેલા લોકો દેશ માટે જીવે છે અને તેની સેવા કરે છે. જનશક્તિમાં વિશ્વાસ રાખવાથી સારું પરિણામ મળે તેવું જણાવી તેમણે ભારતીયોની તાકાતને સમજવા સભ્યોને અપીલ કરી હતી અને ભારતને નવી ઊંચાઈ પર લઈ જવા હાકલ કરી હતી. બજેટને વહેલાસર રજૂ કરવાના તર્કને સમજાવતા પ્રધાનમંત્રીએ કહ્યું હતું કે, તેનાથી ભંડોળનો વધારે સારો ઉપયોગ સુનિશ્ચિત થશે. તેમણે જણાવ્યું હતું કે, દેશમાં પરિવહન ક્ષેત્રને અત્યારે વિસ્તૃત અભિગમની જરૂર છે, જે એક યુનિયન બજેટ દ્વારા શક્ય બન્યો છે. પ્રધાનમંત્રીએ તેઓ સત્તામાં આવ્યા પછી પરિવર્તન પર સંતોષ વ્યક્ત કરતા કહ્યું કે, તેમણે સત્તા સંભાળી ત્યારે કૌભાંડોમાં કેટલા રૂપિયા બરબાદ થયા હતા તેના પર ચર્ચા ચાલતી હતી અને અત્યારે કેટલું કાળું નાણું પરત મળ્યું તેની ચર્ચા થાય છે. પ્રધાનમંત્રીએ જાહેરાત કરી હતી કે, તેમનો સંઘર્ષ ગરીબો માટે છે અને આ સંઘર્ષ ગરીબોને ઉચિત અધિકાર આપવા ચાલુ રહેશે. તેમણે જણાવ્યું હતું કે, આ સરકાર દરેક બાબતોને ચૂંટણીના ત્રાજવે તોલતી નથી અને સરકાર માટે દેશનું હિત સર્વોપરી છે. વિમુદ્રીકરણની સરખામણી સ્વચ્છ ભારત અભિયાન સાથે કરીને પ્રધાનમંત્રીએ કહ્યું હતું કે, તે ભારતને ભ્રષ્ટાચાર અને કાળા નાણામાંથી મુક્ત કરવાનું અભિયાન છે. વિમુદ્રીકરણ સાથે સંબંધિત નિયમોમાં વારંવાર ફેરફારો પર થઈ રહેલી ટીકા પર જવાબ આપતા પ્રધાનમંત્રીએ કહ્યું હતું કે, આ ફેરફારો વિમુદ્રીકરણની કવાયતમાં છીંડાનો લાભ લેવા ઇચ્છતા લોકોથી એક કદમ આગળ રહેવા કરવામાં આવ્યા હતા. તેમણે નોંધ્યું હતું કે, મનરેગા માટેના નિયમો પણ અનેક વખત બદલાયા હતા. પ્રધાનમંત્રીએ કહ્યું હતું કે, પાક વીમા જેવા પગલા ખેડૂતોને સુવિધા મળે અને ફાયદો થાય એ રીતે લેવાયા છે. પ્રધાનમંત્રીએ દેશની સશસ્ત્ર સેનાઓની પ્રશંસા પણ કરી હતી અને કહ્યું હતું કે, તેઓ દેશનું સંરક્ષણ કરવા સંપૂર્ણપણે સક્ષમ છે.
સુધારેલું મરચન્ટ શિપિંગ બીલ 2016 સંસદમાં રજૂ કરવા માટે અને સમાંતરપણે મર્ચન્ટ શિપિંગ એકટ 1958  અને કોસ્ટીંગ વેસલ્સ એકટ 1838 રદ કરવાને  કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી ભારત સરકારની કેબિનેટની બેઠકમાં મર્ચન્ટ શિપિંગ બિલ- 2016 સંસદમાં રજૂ કરવા માટે મંજૂરી આપવામાં આવી છે. મર્ચન્ટ શિપિંગ બિલ 2016એ મર્ચન્ટ શિપિંગ એકટ 1958ની સુધારેલી આવૃત્તિ છે. આ બિલમાં મર્ચન્ટ શિપિંગ એકટ 1958 અને સાથે સાથે કોસ્ટીંગ વેસલ્સ એકટ 1838 રદ કરવાની જોગવાઈ કરવામાં આવી છે. મર્ચન્ટ શીપીંગ એક્ટ, 1958માં વખતો વખત હાથ ધરવામાં આવેલા વિવિધ સુધારાને પરિણામે વર્ષોથી આ કાયદો એક વિશાળ ભાગ બની ગયો હતો. 1966થી 2014ની વચ્ચે તેમાં 17 વખત સુધારા કરવામાં આવ્યા છે. તેના પરિણામે તેમાં કલમોની સંખ્યા વધતી જઈને 560થી વધુની થઈ છે. આ જોગવાઈઓને ચોકસાઈપૂર્વક ઘટાડીને 280 કલમ જેટલી કરવામાં આવી છે. આ બિલની જોગવાઈઓમાં ભારતમાં મર્ચન્ટ શિપિંગના વ્યવસ્થાપન માટેના કાયદાનું સરળીકરણ કરવાનો ઈરાદો છે. વધુમાં બાકીની જોગવાઈઓમાંથી કેટલીક નિરર્થક જોગવાઈઓને રદ કરવામાં આવશે. અને બાકીની જોગવાઈઓ સરળ અને સુગઠિત બનશે અને આ કારણે બિઝનેસ હાથ ધરવામાં પ્રોત્સાહન રહેશે, પારદર્શકતા આવશે. અને અસરકારક રીતે સર્વિસીસ પૂરી પાડી શકાશે. આ બિલ કાયદો બનશે ત્યારે જે સુધારા અમલમાં આવશે તે નીચે મુજબ છે. ભારતીય ટનભારના પ્રોત્સાહનમાં વધારો/ નીચે દર્શાવેલા પરિબળોને કારણે ભારતમાં કોસ્ટલ શિપિંગનો વિકાસ થશે અ) ભારતના લોકો દ્વારા તેમની માલિકીના જહાજોને તથા ભારત દ્વારા ચાર્ટર કરાયેલા બેરબોટ-કમ-ડીમાઈસ (
પ્રધાનમંત્રીએ રાષ્ટ્રીય મતદાર દિવસ પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રીય મતદાર દિવસ નિમિત્તે લોકોને શુભેચ્છા પાઠવી છે. પ્રધાનમંત્રીએ કહ્યું કે, “રાષ્ટ્રીય મતદાર દિવસ નિમિત્તે શુભેચ્છા. આ દિવસ સ્થાનિક, રાજ્ય અને રાષ્ટ્રીય સ્તરે લોકતાંત્રિક પ્રક્રિયામાં સફળતાપૂર્વક ભાગ લઇ આપણી લોકશાહીને વધુ મજબૂત કરવાની આપણી પ્રતિબદ્ધતાને દૃઢ કરવાનો છે. આપનું આ કર્મ નવા ભારતના નિર્માણ માટેનો લાંબો રસ્તો નક્કી કરશે. હું દરેક લોકોને વિનંતી કરું છે કે તેઓ મતદાન નોંધણી કરવાની બાબતે જાગૃતિ ફેલાવવા માટે આગળ આવે અને ખાસ કરીને મારા યુવા મિત્રોને આગ્રહ કરું છું કે, જેમણે પહેલાથી પોતાની મતદાતા તરીકે નોંધણી નથી કરાવી તેઓ પોતાની નોંધણી કરાવી લે. દરેક મત આપણી લોકશાહીને મજબૂત કરે છે.”